Αγαπητά μου παιδιά και γονείς,

Έφτασε η μέρα να αποχαιρετιστούμε για το Πάσχα!

Έχω την αίσθηση ότι αυτές τις δυο εβδομάδες που κάναμε το μάθημά μας μέσω υπολογιστή, έγινε μια καλή επανάληψη σε όσα έχουμε μάθει ως τώρα. Για τις διακοπές του Πάσχα δε θα σας βάλω εργασίες. Θα σας στείλω ένα ποιηματάκι από το ανθολόγιο που μας μιλάει για το Πάσχα. Διαβάστε το καλά κι αν μπορείτε να το μάθετε απέξω! Αυτές τις δυο βδομάδες θέλω να διαβάσετε όσο περισσότερα παραμυθάκια- βιβλία μπορείτε! Αν δεν έχετε στο σπίτι, σας στέλνω προτάσεις για να τα διαβάσετε μέσω υπολογιστή. Προς το τέλος των διακοπών θέλω να μου γράψετε σε ένα άσπρο χαρτί τους τίτλους των βιβλίων που διαβάσετε, ποιο σας άρεσε περισσότερο και γιατί(δηλαδή δυο, τρεις, τέσσερις… προτασούλες). Από κάτω να φτιάξετε μια ωραία ζωγραφιά που να έχει σχέση με το βιβλίο που σας άρεσε περισσότερο. Στο τέλος των διακοπών να μου το στείλετε με email. Σας στέλνω ακόμα προτάσεις για να παρακολουθήσετε θεατρικές παραστάσεις κι άλλα πολιτιστικά δρώμενα στον υπολογιστή, καθώς κι ένα παραμύθι για τον κορoνοϊό. Είναι κοινός τόπος ότι το παραμύθι βοηθά το παιδί να διαχειριστεί τις καταστάσεις. Το παιδί δυναμώνει, συνειδητοποιεί και τις αντιμετωπίζει πιο εύκολα. Κι επειδή φέτος δεν είμαστε στην τάξη μας για να μιλήσουμε για το Πάσχα, τη μεγαλύτερη γιορτή της Χριστιανοσύνης, σας στέλνω μια μικρή ταινιούλα για να κατανοήσετε το νόημά της. Συνδυάζει την ιστορία του Ιησού, με τα έθιμα και τις παραδόσεις της πατρίδας μας. Επιπλέον σας δίνω τέσσερα γραμματάκια για να προλάβουμε να ολοκληρώσουμε το βιβλιαράκι μας. Από το Σαββατοκύριακο αυτό και μετά περιμένω τις εργασίες που έχετε κάνει όλο αυτόν τον καιρό! Μπορείτε να μου τις στείλετε ως αρχείο φωτογραφίας ή αρχείο κειμένου. Κατά τη διάρκεια των διακοπών μπορούμε να συνεχίσουμε να επικοινωνούμε μέσω email, για ό,τι χρειαστείτε.

Σας εύχομαι ΚΑΛΟ ΠΑΣΧΑ και ΚΑΛΗ ΑΝΑΣΤΑΣΗ!!!

Με αγάπη, η δασκάλα σας

Κάνε κλικ για να δεις την ταινία

<https://safeYouTube.net/w/Eqh5>